Երկկողմ հարաբերությունների կարգավորմանը նպաստեցին նաև Ռուսաստանի ու Թուրքիայի (կարելի է ասել նաև Իրանի ու Ադրբեջանի) մի շարք ընդհանրություններ. երկու երկրներում ավտորիտար վարչակարգերի առկայություն, մարդու իրավունքների ոլորտին առնչվող Արևմուտքի շարունակական քննադատություններից դժգոհություն, Արևմուտքի կողմից որոշակի մեկուսացվածություն, անտեսվածություն, տարածաշրջանի խնդիրները տարածաշրջանի երկրներով լուծելու անհրաժեշտություն։